EkBass/fiwiki-20250220-pages-articles huggingface dataset:
Nokia C2-05

Nokia C2-05 on matkapuhelinvalmistaja Nokian valmistama lokakuussa 2011 julkaistu liukukannellinen matkapuhelin. Nokia C2-05:n hintaluokka on noin 50 euroa ilman veroja. == Tietoja == === Käyttöverkot === *GSM 900/1800 tai GSM 850/1900 (riippuen markkinointialueesta) === Mitat === *Pituus x leveys x paksuus: 99 × 48 × 16 mm *Paino: 99 grammaa === Kamera === *Resoluutio: VGA 640 × 480 *4x zoom *Videokuvaus === Muisti === *10 Mt sisäistä muistia *16 Mt RAM-muistia *MicroSD-muistikorttipaikka (tuki enintään 32 Gt korteille) === Näyttö === *Halkaisija: 2 tuumaa *Resoluutio: QVGA 240 × 320 *65 536 väriä === Ääniominaisuudet === *Tuetut audioformaatit: MP3, MP4, AAC, AAC+ ja eAAC+ *3,5 mm audioliitäntä === Viestintä === *Nokia Messaging Service 3.1 *MMS 1.3 *Mobile QQ === Tiedonsiirto === *GPRS *EGPRS *EDGE *Bluetooth 2.1 +EDR *MicroUSB 2.0 -liitäntä === Virranhallinta === *Valmiusaika: 600 tuntia *Puheaika: 5 tuntia *2 mm latausliitäntä *860 mAh BL-4C-akku (Li-Ion) === Internetselain === *Nokia Selain **Sivujen pakkaus **Datamonitori === Muut sovellukset === *Tuki Java-sovelluksille *1 000 nimipaikan osoitekirja *Kalenteri, laskin, ääninauhuri ja muunnin *Kiinan kielen sanakirja *Nokia Kauppa === Muuta === *Näppäimet: **Liukukansi **Numeronäppäimistö **Soittonäppäin **Lopetus/virtanäppäin *Värivaihtoehdot: pinkki, riikinkukonsininen ja dynaaminen harmaa == Lähteet == *Nokia C2-05 specifications - Nokia Europe *Nokialta pari edullista uutuutta: C2-05 ja X2-05 *Nokia C2-05 - GSMArena *50 euron Nokia-minit tulevat - Digitoday C2-05 Luokka:Vuoden 2011 matkapuhelimet
Bielkenstierna

Bielkenstierna oli Ruotsin ritarihuoneeseen kirjoitettu vapaaherrallinen aatelissuku numero 28. Suku on Liivinmaalta kotoisin ja vuonna 1510 Claus Hansson oli amiraali.Anrep, s. 198 Hänen poikansa Hans Clausson toimi Södermanlandin laamannina, lyötiin ritariksi Eerik XIV:n kruunajaisissa. Hän oli myös amiraali ja valtaneuvos. Hänen pojanpoikansa Hans Caesson nimitettiin amiraaliksi vuonna 1611 ja hänen poikansa Claes korotettiin Pyhäjoen vapaaherraksi vuonna 1652, jolloin alueen kylistä muodostettiin hänen vapaaherrakuntansa.Anrep, s. 199 ==Lähteet== * ===Viitteet=== Luokka:Ruotsin aateli
Mintsy

Mintsy () on maalaiskunta ja sen keskuskylä Novgorodin alueen Hvoinajan piirissä Venäjällä. Kylä sijaitsee Pesjoen varrella 18 kilometriä Hvoinajasta koilliseen. Kunnan pinta-ala on 373 neliökilometriä. Asukkaita on runsaat 500 henkeä (vuonna 2011). Mintsyn kunta sijaitsee Valdain ylängön koillisosassa. Se rajoittuu idässä Hvoinajan piirin Kabožan, etelässä Dvorištšin, lounaassa Hvoinajan ja lännessä Ostahnovon kuntiin sekä pohjoisessa Vologdan alueen Tšagodoštšan piiriin. Seudulla on pieniä järviä, joista suurimmat ovat Buvykinskoje ja Svetloje. Hyötykaivannaisiin kuuluvat savi ja turve. Keskuskylän lisäksi kuntaan kuuluu viisi kylää: Grišutino, Omošje, Paledi, Pogorelka ja Voronskoje. Lähes kaikki kuntalaiset asuvat Mintsyssä. Mintsyn kautta kulkee Hvoinajan ja Pestovon välinen maantie. Kylästä on linja- autoyhteys Hvoinajaan ja Kabožaan. Seudun pääelinkeino maatalous, joka on erikoistunut maidon ja lihan tuotantoon. Maatalousyrityksiä on kaksi. Lisäksi on asukkaiden henkilökohtaisia aputalouksia. Kuntakeskuksen palveluihin kuuluvat lastentarha, keskikoulu, kulttuuritalo, kirjasto, ensiapuasema ja neljä kauppaa. Nähtävyyksiä ovat muinaiset hautapaikat, vuonna 1874 rakennettu kirkko, kartano ja entisen paperitehtaan varastorakennus, 1900-luvun vaihteessa rakennettu Putilovin talo ja sairaalarakennukset. ==Lähteet== ==Aiheesta muualla== * Mintsyn kunnan sivusto Luokka:Hvoinajan piirin kunnat Luokka:Novgorodin alueen kylät
Zarubino

Zarubino () on kylä Novgorodin alueen Ljubytinon piirin Ljubytinon kunnassa Venäjällä. Se sijaitsee Okulovkan ja Neboltšin välisen rautatien varrella 10 kilometriä Ljubytinosta kaakkoon. Kylän ohi kulkee myös Ljubytinon ja Borovitšin välinen maantie. Kylässä on 1400 asukasta (vuonna 2011). Neuvostoaikana Zarubino oli kaupunkimainen taajama, jossa toimi Borovitšin tulenkestävien materiaalien kombinaatille savea tuottanut kaivos. Toiseksi suurin yritys oli Kirovin tehtaan konepaja. Kaivos suljettiin kannattamattomana vuonna 1991 ja konepaja lopetti toimintansa 2000-luvun vaihteessa. Vuonna 2004 paikkakunnan status alennettiin kyläksi. Zarubino koostuu puutarhapalstojen ympäröimistä omakotitaloista ja matalista asuintaloista. Kylästä on linja-autoyhteys Ljubytinoon. Rautatiellä on henkilöliikennettä kahdesti viikossa. Palveluihin kuuluu lastentarha, keskikoulu, kulttuuritalo, kirjasto ja lastenkoti. Zarubinossa toimii myös Ljubytinon piirisairaala. ==Lähteet== Luokka:Ljubytinon piiri Luokka:Novgorodin alueen kylät
Šerehovitši

Šerehovitši () on kylä Novgorodin alueen Ljubytinon piirin Ljubytinon kunnassa Venäjällä. Se sijaitsee Belajajoen varrella 10 kilometriä Ljubytinosta itään. Kylässä on 180 asukasta (vuonna 2011). Novgorodin Bežetskin viidennekseen kuulunut Šerehovitši oli keskiajalta lähtien pogostan ja myöhemmin volostin keskus. Vuonna 1924 se liitettiin Belskojen (nykyisen Ljubytinon) volostiin. Kylällä on historiallisen asutuskeskuksen status. Sen nähtävyyksiä ovat Belajajoen luonnonmaisema, muinaiset hautakummut, Pokrovan kirkon jäännökset, vuonna 1876 avattu zemstvon sairaala ja entinen koulu. Kylästä on linja- autoyhteys Ljubytinoon. Palveluihin kuuluvat kirjasto, ensiapuasema ja kauppa. Sairaalarakennuksissa toimii tuberkuloosiparantola. ==Lähteet== Luokka:Ljubytinon piiri Luokka:Novgorodin alueen kylät
Kamenka (Ljubytino)

Kamenka () on kylä Novgorodin alueen Ljubytinon piirin Ljubytinon kunnassa Venäjällä. Se sijaitsee samannimisen järven rannalla 20 kilometriä Ljubytinosta koilliseen. Kylässä on 10 asukasta (vuonna 2011). 1500–1600-lukujen vaihteessa autioitunut Kamenka ja sen lähikylät luovutettiin vuonna 1660 Käkisalmen läänistä paenneiden karjalaisten asuttaviksi. Aleksandr Suvorovin isä osti ne valtiolta vuonna 1763. Sotapäällikkö itse kävi perintötilallaan ensimmäisen kerran vuonna 1784. Suvorovin pojanpoika lahjoitti kartanon sotainvalidien vanhainkodiksi vuonna 1879. Seudun karjalaisasutus venäläistyi lopullisesti 1900-luvun alussa. Nykyään Kamenkalla on historiallisen asutuskeskuksen status. Sen tärkein nähtävyys on Suvorovin kartano kirkkoineen. Muita historiallisia kohteita ovat 1800–1900-lukujen vaihteessa rakennettu Fjodorovan kartano sekä kaksi vanhaa asuintaloa. ==Lähteet== Luokka:Ljubytinon piiri Luokka:Novgorodin alueen kylät
Ilhéu Sinho

Ilhéu Sinho on Pohjois-Atlantilla sijaitseviin Selvagenssaariin kuuluva asumaton pikkusaari. Selvagenssaaret ovat osa Portugalille kuuluvaa Madeiran autonomista aluetta. Sinho kuuluu Selvagem Granden ja kahden muun pikkuluodon, Palheiro da Terran ja Palheiro do Marin, ohella koillisiin Selvagenssaariin. == Lähteet == Luokka:Selvagenssaaret
Onnenpotku

Onnenpotku on Glory Leppäsen ohjaama komediaelokuva vuodelta 1936. Elokuva oli ensimmäinen suomalaisen naisohjaajan pitkä elokuva ja se on edelleen katsotuin naisen ohjaama suomalaiselokuva. Elokuvan oli aloittanut Erkki Karu, mutta hänen kuoltuaan yllättäen työtä tarjottiin Toivo Särkälle, joka ei kuitenkaan uskaltanut ottaa vastuuta ohjaamisesta vaan siirsi sen Leppäselle. Leppäsellä oli kokemusta alalta yhden ulkomailla pidetyn alan seminaarin verran ja roolit kahdessa mykkäelokuvassa. Kuvaaja Yrjö Norta auttoi Leppästä teknisissä seikoissa, ja Leppänen vastasi lähinnä henkilöohjauksesta. Leppänen jatkoi sittemmin teatteriohjaajana ja kirjailijana. Musiikin säveltänyt Erkki Karun poika Olavi Karu teki myöhemmin useita elokuvakäsikirjoituksia, Taustaa, viitattu 7.2.2014, mutta myös sävelsi musiikin viiteen muuhunkin elokuvaan Leppänen on myöhemmin kertonut kuvauksista, että kokemattomat Yrjö Tuominen ja Ester Toivonen ujostelivat kovasti rakkauskohtauksien tekoa. Kun Leppänen käski heidän harjoitella nurkan takana, Toivonen valitti: "Mutta kun minä en rakastu!". ==Juonitiivistelmä== Tarina kertoo työttömäksi joutuvasta insinööristä ja tehtailijan tyttärestä, jotka seurustelevat salaa tytön isältä, joka on suunnitellut tyttärelleen toista sulhasta. Varkauksien ja väärinkäsitysten kautta päästään onnelliseen lopputulokseen. ==Arviot== Aikalaisarvioissa todetaan suomalaisen elokuvan kehityksen suunta: eteenpäin. Maakansan kriitikko lausuu: "Onnenpotku on epäilemättä luettava parhaitten kotimaisten elokuvien joukkoon". Paitsi ohjaajan, myös käsikirjoittaja Valentinin eli Ensio Rislakin ansiot huomataan useassa arviossa., Lehdistöarviot, viitattu 7.2.2014 Myöhemmissä televisioesitysten aikaisissa arvioissa elokuvan kankean näytelmällisyyden syinä pidetään näyttelijöiden, Yrjö Tuomisen ja Ester Toivosen, kokemattomuutta, mihin Leppänen itsekin on viitannut, sekä tuotanto-olosuhteita, ei niinkään ohjaajaa,Arto Pajukallio, Elokuvat, Helsingin Sanomat 29.11.2011, sivu D 5 Vaikka replikointi ei ole erityisen sujuvaa, ansioina ovat erään kriitikon mukaan työttömyyden kuvaus, Aku Korhosen hahmo ja Ester Toivosen rooliasut.Päivän elokuvia, Tv-maailma, 47/2011 sivu 17 ==Näyttelijät== ==Lähteet== == Aiheesta muualla == * Onnenpotku Kansallisen audiovisuaalisen instituutin sivuilla Luokka:Suomalaiset romanttiset komediat‎ Luokka:Suomalaiset mustavalkoelokuvat Luokka:Vuoden 1936 suomalaiset elokuvat
Naiskohtaloita

Naiskohtaloita on Toivo Särkän ohjaama elokuva vuodelta 1947. Se perustuu Guy de Maupassantin romaaniin Une vie (1883; Elämän tarina, suom. Martti Wuori 1918 ja Naiskohtalo, suom. Olavi Linnus 1945). Romaanin pohjalta on tehty useita elokuvia, joista kuuluisin on Alexandre Astrucin ohjaama Eräs elämäntarina (Une vie, 1958).Muut tiedot, Elonet.fi, viitattu 15.3.2013 ==Juoni== Alkuperäinen Guy de Maupassantin kertomus sovitettiin 1800-luvun puolivälin Suomeen. Patruuna Erlingin tytär Anette (Eeva-Kaarina Volanen) on toipunut sairaudestaan, ja palattuaan kotiin hän on menossa naimisiin kriitikon sanoin salskean ratsuväen luutnantin Klaus von Trappin (Rauli Tuomi) kanssa. Luutnanttiin ihastuvat myös palvelustyttö (Rauha Rentola) ja everstin rouva (Doris Hovimaa).Arto Pajukallio, Elokuvat, Helsingin Sanomat 28.11.2011, sivu D 5 ==Arviot== Aikalaisarvioijat näkevät elokuvassa kunnianhimoa ja huoliteltua työtä. Kaiken kaikkiaan monen suhtautuminen on yllättyneen myönteinen. Mutta soraääniäkin kuuluu, ja elokuvaa luonnehditaan suurten tunteiden liialliseksi vyöryttämiseksi, ja siinä nähdään jopa äitelyyttä, ja kokonaisuutena se on erään arvioijan mukaan "epäkypsä työ, joka ei vakuuta eikä liikuta katsojaa". Kalle Peronkosken kuvaus saa arvioissa erityistä kiitosta, samoin näyttelijätyötä pidetään erinomaisena. Eeva-Kaarina Volanen tekee elokuvassa läpimurtonsa.Aikalaisarvioita Elonet.fi, viitattu 15.3.2013 Sekä Peronkoski että Volanen palkittiin Jussilla. Myöhemmissä televisioesitysten aikaisissa kritiikeissä elokuvaa on luonnehdittu traagiseksi melodraamaksi ja Särkän parhaisiin kuuluvaksi ohjaustyöksi.Päivän elokuvia, Tv-maailma, 47/2011 sivu 17 Sen ominaispiirteinä nähdään luonteva eteneminen ja luonnon hyödyntäminen tarinan tehosteena.AL: Naiskohtaloita, Päivän elokuvia, Tv-maailma, 10/2011 sivu 29 ==Näyttelijät== ==Lähteet== ==Aiheesta muualla== * Luokka:Jussi-palkitut elokuvat Luokka:Toivo Särkän ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1947 suomalaiset elokuvat Luokka:Melodraamat
Teodor Peterson

Teodor Anders Peterson (s. 1. toukokuuta 1988 Uumaja) on ruotsalainen maastohiihtäjä. Vancouverin olympialaisissa 2010 Peterson sijoittui sprintissä 11:nneksi. Oslon MM-kilpailuissa 2011 hän oli sprintissä 16:s ja Val di Fiemmen MM-kilpailuissa 2013 15:s. Sotšin olympialaisissa 2014 Peterson voitti hopeaa vapaan hiihtotavan sprintistä ja pronssia Emil Jönssonin kanssa perinteisen parisprintistä. Falunin MM-kilpailuissa 2015 hän oli perinteisen hiihtotavan sprintissä seitsemäs. Pyeongchangin olympialaisissa 2018 hän sijoittui perinteisen sprintissä yhdeksänneksi. Maailmancupissa Peterson kilpaili ensimmäisen kerran 7. maaliskuuta 2009 Lahdessa, jossa hän hiihti vapaan hiihtotavan sprintissä 16:nneksi. Ensimmäisen maailmancupin voittonsa Peterson saavutti Kuusamon maailmancupin avaustapahtuman sprinttikilpailussa kaudella 2011–2012. Viikkoa myöhemmin hän voitti Jesper Modinin kanssa maailmancupin parisprintin Düsseldorfissa. Davosin vapaan hiihtotavan sprintissä Peterson sijoittui toiseksi ja Milanossa kolmanneksi. Hän voitti vapaan hiihtotavan sprintin Moskovassa ja oli Lahdessa perinteisen sprintissä toinen. Hän voitti sprintticupin kokonaiskilpailun.<ref name="FIS> Peterson sijoittui kaudella 2012–2013 Quebecin sprintissä toiseksi ja voitti Liberecin sprintin. Sprintticupissa hän oli neljäs. Kaudella 2013–2014 hän voitti sprintin Falunin finaalitapahtumassa ja sijoittui sprintticupissa neljänneksi. Kaudella 2017–2018 hän oli Planican perinteisen hiihtotavan sprintissä kolmas. == Lähteet == == Aiheesta muualla == Luokka:Ruotsalaiset maastohiihtäjät Luokka:Ruotsalaiset olympiamitalistit Luokka:Vuonna 1988 syntyneet Luokka:Elävät henkilöt
Frisco Kid

Frisco Kid on vuonna 1979 ilmestynyt länkkärikomediaelokuva. Elokuvan pääosia esittävät Gene Wilder, Harrison Ford, Ramon Bieri, Val Bisoglio, George DiCenzo ja Leo Fuchs. Elokuvan on ohjannut Robert Aldrich. == Arvioita == Video-oppaassa vuodelta 1994 Frisco Kid saa kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Yhdysvaltalaiset lännenelokuvat Luokka:Yhdysvaltalaiset komediaelokuvat Luokka:Robert Aldrichin ohjaamat elokuvat Luokka:Vuoden 1979 yhdysvaltalaiset elokuvat
Kemin komppania

Kemin komppania oli vuosien 1733-1734 toimeen pannun ruotujaon mukaisesti yksi Pohjanmaan jalkaväkirykmenttiin kuuluva osa. Se muodostui ruoduista : * Hailuoto 12 * Liminka 7 * Oulu 46 * Ii 34 * Kemi 44 * Pudasjärvi 7 ==Lähteet== Luokka:Pohjanmaan jalkaväkirykmentti
Pyhäjoen komppania

Pyhäjoen komppania oli vuosien 1733-1734 toimeen pannun ruotujaon mukaisesti yksi Pohjanmaan jalkaväkirykmenttiin kuuluva osa. Se muodostui ruoduista : * Kalajoki 58 * Pyhäjoki 61 * Pyhäjoki 61 * Salo 31 ==Lähteet== Luokka:Pohjanmaan jalkaväkirykmentti
Lohtajan komppania

Lohtajan komppania oli vuosien 1733-1734 toimeen pannun ruotujaon mukaisesti yksi Pohjanmaan jalkaväkirykmenttiin kuuluva osa. Se muodostui ruoduista : * Kokkola 50 * Kälviä 21 * Lohtaja 56 * Kalajoki 23 ==Lähteet== Luokka:Pohjanmaan jalkaväkirykmentti Luokka:Lohtaja
Singles (Xysman albumi)

Singles (SPI41CD) on Xysman minialbumi, jonka nimi viittaa levyllä oleviin julkaisemattomiin 7-tuumaisiin singleihin. Haastattelutietojen mukaan Xysman jäsenet olivat tuolloin myös itse singlejä, joten nimellä on kaksoismerkitys. Albumi on kuitenkin kuvitteellinen kokoelmalevy, koska kysymyksessä on alkuperäisjulkaisu eikä kappaleita julkaistu myöskään jälkikäteen singleinä. Musiikillisesti Xysma siirtyi tällä levyllä yhä enemmän indierockin kentälle ja flirttaili jopa pateettiselle iskelmämusiikille, johon Xysman laulajan Jani Muurisen laulutapa hyvin istui. ==Kappaleet== #Honest Love 4.59 #King 4.07 #Sure About You 4.18 #Can't Take My Eyes off You (Crewe, Gaudio) #I Can't Stand It 2.38 #Drive My Car (Lennon, McCartney) 2.31 #Sure About You (original) 33.41 ==Tuottaja== Roop eli Jani Lankinen ==Vierailevat muusikot== *Lotta-Liina Lehtinen (viulu) *Laura-Tuulia Lehtinen (viulu) *Tuomas Lehtinen (sello) *Petri Viitala (saksofoni) *Pekka Vaaherkumpu (trumpetti) *Mika Herhi (Rhodes-piano ja Hammond-urut) *Miika Soini (perkussiot) == Aiheesta muualla == * * Luokka:Vuoden 1997 albumit Luokka:Xysman albumit Luokka:Suomalaiset rockalbumit
Elmeri Rantalainen

Elmeri Rantalainen (s. 2. kesäkuuta 1990 Kuusankoski) on suomalainen potkunyrkkeilijä, joka voitti vuonna 2011 musical forms -luokan maailmanmestaruuden Dublinissa. Rantalainen osallistui Talent Suomi -kykykilpailun toiselle kaudelle vuonna 2009 edeten finaaliin. Vuonna 2010 hän voitti kickboxingissa musical forms -luokan euroopanmestaruuden. Rantalainen on näytellyt elokuvissa Punttikomedia (2022) ja Tuomion saari (2023). Rantalainen on entisen toimittajan ja televisiopersoonan Simo Rantalaisen poika. ==Lähteet== Luokka:Suomalaiset potkunyrkkeilijät Luokka:Vuonna 1990 syntyneet Luokka:Elävät henkilöt
Fruit Ninja

Fruit Ninja on peli, jonka on kehittänyt Halfbrick Studios. Peli on saatavilla iOS:lle, Windows Phone 7:lle, Symbianille, Badalle, Androidille, Xboxille ja Windowsille. == Pelin idea == Ideana on ”pyyhkäistä” näyttöä alustasta riippuen sormella, hiirellä tai Kinect:llä koko kädellä, viipaloiden ilmaan lenteleviä hedelmiä. Pelissä on tarkoitus saada mahdollisimman paljon pisteitä, viipaloimalla hedelmiä ja välttämällä pommeja. Monesta peräkkäisestä viipaloidusta hedelmästä ”Combosta” saa ekstrapisteitä. Classic-modessa on ns. 3 elämää, eli voi missata hedelmän kolme kertaa ennen kuin peli loppuu, mutta mikäli pelaaja saa pelissä tasan sata luvun (100, 200, 300...) hän saa ylimääräisen elämän. Pelaaja voi vaihtaa terää tai taustaa suorittamalla erilaisia tehtäviä. Teristä ei hyödy esim. ekstrapisteinä. Jokaisessa terässä on teemaan sopivat äänet. == Pelityypit == Pelityypin nimi Aika Pommiin osuminen Hedelmän ohilyönti Classic Rajoittamaton Lopettaa pelin Kolmesta ohilyönnistä peli loppuu Arcade 1min Kymmenen miinuspistettä Ei seurausta Zen mode 1min 30sek Pommeja ei ole Ei seurausta == Vastaanotto == Ensimmäisenä myyntikuukautena Fruit Ninjaa myytiin 200 000 kpl, toisena kuukautena 1 000 000kpl. Vuoteen 2011 mennessä peliä oli myyty yli 20 000 000 euron edestä. Peli sai myös kriitikoilta hyvän vastaanoton ja pääsi yhdeksi Time-lehden top 50 iPhone-sovellusta listalle. Pelin hinta-laatusuhdetta on myös ylistetty. Peli sai vaihtelevaa kritiikkiä siitä, kuinka satunnaisesti ennätyspisteet pystyi saamaan, sillä hedelmien määrä vaihtelee. == Aiheesta muualla == * Virallinen sivusto * Kehittäjän sivu Luokka:Vuoden 2010 videopelit Luokka:Android-pelit Luokka:Bada-pelit Luokka:IOS-pelit Luokka:Windows Phone -pelit Luokka:Symbian-pelit Luokka:Windows-pelit Luokka:Xbox 360 -pelit Luokka:HTC Vive -pelit Luokka:PlayStation VR -pelit Luokka:Indie-videopelit Luokka:PlayStation Vita -pelit Luokka:Pulmapelit Luokka:PlayStation Network -pelit Luokka:Xbox One -pelit
Witch (kappale)

The Witch (Osku-003) on suomalaisen garage rock -yhtye Xysman 7" single, joka julkaistiin vuonna 1995. Sen molemmat kappaleet ovat cover-versioita. A-puolen ”The Witch” on alun perin The Sonicsin esittämä ja sen on kirjoittanut Gerry Roslie. B-puolella on Huggin’ Waynen kappale ”Love Vein”. == Kappaleet == #Witch (säv. Gerry Roslie) #Love Vein (säv. Huggin’ Wayne) == Aiheesta muualla == * Discogs * Luokka:Suomalaiset rockkappaleet Luokka:Vuoden 1995 kappaleet
47 Pst.K/35

47 Pst.K/35 eli m/39 Böhler oli itävaltalainen panssarintorjuntatykki. Asetta valmistettiin myös Italiassa, jolloin Suomessa sen mallimerkintä oli 47 Pst.K/39Marskin panssarintuhoojat 120, 121, 222 Suomen armeija käytti asetta sekä talvi- että jatkosodassa. Ase suunniteltiin Böhler-yhtiössä, ja italialaiset ostivat muutamia aseita ja Breda aloitti aseen lisenssivalmistuksen. Asetta käyttivät myös Romanian ja Alankomaiden armeijat. Natsi-Saksa sai tykkejä liitettyään Itävallan maahansa. Saksalaiset käyttivät aseesta nimitystä 47 mm PaK (Panzerabwehrkanone).Comandosupremo Neuvostoliitto sai tykkejä sotasaaliina Latviasta ==Käyttö Suomessa== Suomeen tykkiä saatiin ostetuksi kymmenen kappaletta joulukuussa 1939. Ammuksia ostettiin 50 000 kpl. Italia lähetti 12 asetta, mutta ne ehtivät maahan välirauhan aikana. Tänä aikana Böhler/Breda-kanuunoita oli käytettävissä 32 kappaletta mukaan lukien talvisodassa saadut sotasaalisaseet. Jatkosodassa ase jäi tehottomaksi Neuvostoliiton uusiutunutta panssarikalustoa vastaan. ==Ominaisuudet== Tykin paino tuliasemassa oli 336 kg. Maksimi kantomatka oli 7,5 kilometriä. Sirpalekranaatin paino oli 2,37 kg ja lähtönopeus 335 m/s. Panssarikranaatti painoi 1,44 kg ja kranaatin lähtönopeus oli 630 m/s. Panssarikranaatti läpäisi 43 millimetriä panssaria 500 metrin etäisyydeltä. Aseen maksimi- ja minimikorotuskulmat olivat +56 ja -15 astetta. Sivusuunnassa liikevara oli 62 astetta. ==Tŝekkoslovakialainen muunnos== Tŝekkoslovakialla oli 47 mm:n pst- tykki, jonka ammus oli modifioitu itävaltalaisesta versiosta. Ase oli Ŝkodan omaa suunnittelua tyypiltään P.U.V vz 36 L/43.4. Tavanomaisen panssarikranaatin lähtönopeus oli 775 m/s ja läpäisy 500. metrin etäisyydeltä 30 asteen kulmassa 52 millimetriä. Saksalaisten kehittämä kranaatti, jossa oli kovametalliydin, läpäisi 500. metrin matkalta 58 millimetriä vastaavassa kulmassa. 100 metrin etäisyydeltä läpäisy oli 100 mm. Lähtönopeus oli 1 080 m/s.freeweb.hu Saksalaiset käyttivät aseesta nimeä PaK 36(t). ==Lähteet== * Erkki Käkelä – Marskin panssarintuhoojat – Suomen panssarintorjunnan kehitys ja panssariyhtymän panssarintorjuntayksiköiden historia ISBN 951-0-24638-7 WSOY Porvoo 2000 * http://www.comandosupremo.com/Cannone4732.html *http://www.freeweb.hu/gva/weapons/czech_guns.html Viitteet Luokka:Panssarintorjuntakanuunat Luokka:Talvisodan aseet Luokka:Jatkosodan aseet
Tomasz Frankowski

Tomasz Frankowski (s. 16. elokuuta 1974 Białystok, Puola) on puolalainen jalkapalloilija ja poliitikko. Hän oli Puolan maajoukkueen ja puolalaisen Jagiellonia Białystok kärkipelaaja. Vuonna 2019 hänet valittiin Euroopan parlamenttiin EPP:n ryhmään. == Urheilusaavutuksia == RC Strasbourg * UEFA Intertoto Cup (1): 1995 Wisła Krakova * Ekstraklasa (5): 1999, 2001, 2003, 2004, 2005 * Puolan cup (2): 2002, 2003 * Puolan supercup (1): 2001 Jagiellonia Białystok * Puolan cup (1): 2010 * Puolan supercup (1): 2010 == Lähteet == == Aiheesta muualla == *Tomasz Frankowski (90minut.pl) Luokka:Puolalaiset jalkapalloilijat Luokka:Puolalaiset europarlamentaarikot Luokka:Vuonna 1974 syntyneet Luokka:Elävät henkilöt
Satu-Kristina Vesa

Satu-Kristina Vesa (o.s. Jaatinen, s. 26. syyskuuta 1978) on suomalainen oopperalaulaja, jonka ääniala on sopraano (tarkemmalla äänityyppiluokitukselta dramaattinen sopraano). Vesa on valmistunut Lahden ammattikorkeakoulusta muusikoksi vuonna 2010 sekä Sibelius-Akatemian laulumusiikin osaston oopperakoulutuksesta oopperalaulajaksi sekä musiikin maisteriksi keväällä 2016 opettajanaan Anssi Hirvonen. Satu-Kristina Vesan kotisivut Vesa on esiintynyt useiden suomalaisten sinfoniaorkesterien solistina (muun muassa Sinfonia Lahti, Kuopion kaupunginorkesteri) ja tehnyt oopperarooleja muun muassa Lahden Oopperassa, Suomen Kansallisoopperassa ja Savonlinnan oopperajuhlilla. Vuodesta 2011 lähtien hän on ollut vakituinen Suomen Kansallisoopperan laulaja.Kansallisoopperan henkilöhaku: Satu Kristina Jaatinen Vesan ääntä on kuvailtu suurivolyymiseksi ja kantavaksi.Sibelius-laulukilpailun finaalin arvostelu ==Lähteet== Luokka:Suomalaiset sopraanot Luokka:Vuonna 1978 syntyneet Luokka:Elävät henkilöt
Viktor Modzalevski

Viktor Igorevitš Modzalevski (, 13. huhtikuuta 1943 Aktjubinsk, Kazahstanin SNT, Neuvostoliitto – 20. marraskuuta 2011 Tulan alue, Venäjä) oli urheilu- urallaan Neuvostoliittoa edustanut kalpamiekkailija, olympiamitalisti ja maailmanmestari. Modzalevski saavutti Neuvostoliiton joukkueessa kalvan joukkuekilpailun hopeaa Méxicon kesäolympialaisissa 1968 ja pronssia Münchenin kesäolympialaisissa 1972. Méxicossa hän sijoittui kalvan yksilökilpailussa neljänneksi ja Montréalissa 1976 kalvan joukkuekilpailussa viidenneksi. Maailmanmestaruuskilpailuista Modzalevski saavutti kalvan joukkuekilpailussa kolme mitalia, joista yhden kultaisen. Modzalevski kuoli 68-vuotiaana tieliikenneonnettomuudessa.http://www.gazeta.ru/news/sport/2011/11/22/n_2105814.shtml == Lähteet == * Viktor Modzalevsky Biography and Olympic Results Olympics at Sports-Reference.com === Viitteet === Luokka:Neuvostoliittolaiset miekkailijat Luokka:Neuvostoliittolaiset olympiamitalistit Luokka:Vuonna 1943 syntyneet Luokka:Vuonna 2011 kuolleet
Kansainvälinen päivä naisiin kohdistuvan väkivallan lopettamiseksi

Kansainvälinen päivä naisiin kohdistuvan väkivallan lopettamiseksi on Yhdistyneiden kansakuntien (YK) julistama vuosipäivä, jolloin kiinnitetään huomiota naisiin kohdistuvaan väkivaltaan. Vuosipäivää on vietty 25. marraskuuta vuodesta 1999 lähtien. Sitä vietetään vuonna 1960 Domininkaanisessa tasavallassa murhattujen Mirabalin sisarusten kuolinpäivänä. ==Lähteet== == Aiheesta muualla == * * * * Luokka:Yhdistyneiden kansakuntien päivät Luokka:Marraskuu Luokka:1999
Valkoparta Karjupukki (televisiosarja)

Valkoparta Karjupukki () on brittiläinen kaksiosainen minisarja vuodelta 2006. Sarja perustuu Terry Pratchettin samannimiseen romaaniin. Sen ohjasi Vadim Dean. Pääosissa ovat David Jason, Michelle Dockery, Marc Warren, Ian Richardson ja Joss Ackland. Terry Pratchett näkyy sarjassa cameoroolissa. Sarja esitettiin Suomessa Yle TV2:ssa joulukuussa 2009. Karjupukki on Joulupukin vastine Kiekkomaailmassa. Ennen karjunvalvojaisaattoa Karjupukki on kuitenkin kadonnut. Kuolema ryhtyy hoitamaan Karjupukin tehtäviä. == Lähteet == == Aiheesta muualla == * * J.C. Hartley: Hogfather . Zone-sf.com 2007. Luokka:Brittiläiset fantasiasarjat Luokka:2000-vuosikymmenen televisiosarjat Luokka:Minisarjat
Albert Kuqi

Albert Kuqi (s. 14. helmikuuta 1992 Mikkeli) on suomalainen jalkapalloilija. Hän on pelipaikaltaan hyökkääjä. Kuqi on taustaltaan Kosovon albaani. Kuqi allekirjoitti helmikuussa 2011 Hakan kanssa yksivuotisen sopimuksen, johon sisältyi myös optio toisesta vuodesta.http://www.iltasanomat.fi/veikkausliiga/shefkin-veli-sai-sopimuksen- hakaan/art-1288369403687.html Hän pelasi kaudella 2011 kymmenen liigaottelua.http://www.veikkausliiga.hs.prewise.com/Player.aspx?id=13001036 Myös Kuqin veljet Shefki ja Njazi ovat tulleet tunnetuiksi jalkapalloilijoina. == Lähteet == Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt Luokka:Suomen kosovolaiset
Tetsuwan Atom

Tetsuwan Atom () on japanilaisen Osamu Tezukan vuonna 1952 julkaistu manga, joka jatkui vuoteen 1968 saakka. Mangan pohjalta tehtiin vuonna 1963 julkaistu anime-versio. Sarja seuraa Atom-nimisen robotin seikkailuja. Sarja oli ensimmäisiä suosittuja japanilaisia animaatioita, jonka suosio levisi myös Japanin ulkopuolelle. == Juoni == Tetsuwan Atomin maailma on tieteisfiktiivinen, jossa robotit ja ihmiset elävät rinnakkain. Tarina keskittyy päähenkilöön, robottiin nimeltä Atom, jonka tiedeministeriössä työskentelevä tohtori Tenma luo korvatakseen auto-onnettomuudessa menettämänsä poikansa. Tenma loi Atomin kuolleen poikansa kuvaksi, mutta pian huomaa, ettei robotti kykene täyttämään poikansa paikkaa. Jonkin ajan kuluttua tiedeministeriön uusi johtaja tohtori Ochanomizu huomaa robotin ja adoptoi tämän. Uusi johtaja huomaa robotin voimakkuuden, taidon ja kyvyn kokea ihmismäisiä tunteita. Tämän jälkeen Atom taistelee rikollisuutta ja pahuutta vastaan. Hänen vihollisiaan ovat robotteja vihaavat ihmiset, avaruusolennot ja tuhoa aiheuttavat toiset robotit. ==1960-luvun animaatio== Anime-sarjaa tehtiin 193 jaksoa vuosina 1963-1966.Lehtinen 2011, s. 42. Sen ohjasivat Eiichi Yamamoto, Gisaburo Sugii, Osamu Dezaki ja Yoshiyuki Tomino. Käsikirjoituksen tekivät Osamu Tezuka ja Yoshiyuki Tomino. Musiikki on Tatsuo Takain tekemä. Tekniikaltaan sarja oli rajoitettua animaatiota, jossa oli vain 8 kuvaa sekunnissa.Lehtinen 2011, s. 40. Tuotantokustannukset olivat aluksi 550 000 jeniä jaksoa kohden, loppuvaiheessa 2-3 miljoonaa jeniä. Sarja teki animesta koko kansan ohjelmistoa, jota voitiin esittää iltaisin parhaaseen katseluaikaan. Se oli ensimmäinen tv-anime, joka myytiin ulkomaille ja Amerikassa sen ensi-ilta oli jo syksyllä 1963.Lehtinen 2011, s. 41. ==Versiot== Astro Boyn pohjalta tehty ensimmäinen televisiosarja ei ollut animaatio, vaan erikoisefekteillä höystettyä näyteltyä draamaa.Lehtinen 2011, s. 39. Sitä esitettiin vuosina 1959-1960 yhteensä 65 osaa. Tezuka itse oli tyytymätön tähän sarjaan ja se oli yksi syy siihen, että hän ryhtyi itse animaatiotuottajaksi. Animaatiosta tehtiin uusintaversio Tetsuwan Atom 1980-luvulla ja toinen Tetsuwan Atom vuonna 2003. Näissä vanhempaa sarjaa esitettiin 52 jaksoa vuosina 1980-1981 ja uudempaa 50 jaksoa vuosina 2003-2004. Vuonna 2009 ilmestyi amerikkalainen sarjaan perustuva 3D-tietokonegrafiikalla tehty elokuva Astro Boy. Akira Himekawa teki myös sarjakuvasta uuden version, joka on julkaistu suomeksi kolmena pokkarina nimellä Astro Boy. ==Lähteet== * Jari Lehtinen: Animen aika - Japanilaisen animaation historia. Finn Lectura 2011. ===Viitteet=== ==Aiheesta muualla== * Astro Boy (manga) Anime News Network -sivustolla * Astro Boy (anime) Anime News Network -sivustolla Luokka:Animesarjat Luokka:Mangasarjat Luokka:Shōnen Luokka:Toiminta-anime ja -manga Luokka:Seikkailuanime ja -manga Luokka:Science fiction -anime ja -manga Luokka:1950-luvun anime ja manga
Andrew Lincoln

Andrew Lincoln (s. Andrew James Clutterbuck, 14. syyskuuta 1973 Lontoo) on englantilainen näyttelijä. Vuosina 2010–2018 hän näytteli päähenkilö Rick Grimesia yhdysvaltalaisessa AMC:n televisiosarjassa The Walking Dead. Lincoln palasi näyttelemään hahmoa spin-off-sarjassa The Walking Dead: The Ones Who Live, jota alettiin esittää vuonna 2024. Lincoln on aiemmin näytellyt muun muassa brittiläisissä televisiosarjoissa This Life, Teachers ja Afterlife sekä elokuvissa Rakkautta vain (2003), Ikuinen rakkaus (2004), ja Heartbreaker (2010). Lincoln opiskeli näyttelemistä Lontoon Royal Academy of Dramatic Art -teatterikoulussa. ==Lähteet== Luokka:Englantilaiset näyttelijät Luokka:Vuonna 1973 syntyneet Luokka:Elävät henkilöt Luokka:Seulonnan keskeiset artikkelit
Ville Kauppinen

Ville Kauppinen (s. 10. tammikuuta 1993) on suomalainen entinen jalkapallomaalivahti. Jalkapallossa Kauppinen edusti Veikkausliigassa pelaavaa Valkeakosken Hakaa. Kauppinen teki ensiesiintymisensä pääsarjatasolla kaudella 2011 pelaten seitsemän ottelua Veikkausliigassa, joista kuusi avauskokoonpanossa. Hänet ajettiin kauden aikana kerran kentältä punaisella kortilla. Futsalin puolella Kauppinen on kenttäpelaaja ja pelaajaprofiililtaan pohjapelaaja. Kauppinen edustaa Futsal-Liigassa pelaavaa valkeakoskelaista Futsal Mad Maxia kaudella 2020-2021. Nykyään Kauppinen vaikuttaa golfviheriöillä ja harjoittelee syksyisin ja keväisin Espanjassa tullakseen golfammattilaiseksi. == Lähteet == Luokka:Suomalaiset futsalpelaajat Luokka:Suomalaiset jalkapallomaalivahdit Luokka:Vuonna 1993 syntyneet Luokka:Elävät henkilöt
Aleksi Nieminen

Aleksi Nieminen (s. 15. joulukuuta 1991) on suomalainen jalkapalloilija, pelipaikaltaan keskikenttäpelaaja. Hän edustaa Tampereen Ilves-Kissoja. Aikaisemmin Nieminen on pelannut FC Hämeenlinnan sekä Valkeakosken Hakan joukkueissa. Nieminen teki ensiesiintymisensä pääsarjatasolla kaudella 2011 pelaten Valkeakosken Hakassa yhden liigaottelun, jossa hän tuli vaihdosta kentälle. Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Jarruneste

thumb|Pääsylinteri ja jarrunestesäiliö. Jarruneste on hydraulineste, jota käytetään ajoneuvoissa siirtämään jarrupolkimeen kohdistettu voima jarrusatulan mäntään tai jarrusylinteriin. Jarrumäntä puristaa jarrupaloja jarrulevyyn tai vastaavasti jarrukenkiä jarrurumpuihin, joka aiheuttaa jarrutustapahtuman renkaiden ja tien välillä. Jarrunesteeltä vaaditaan korkeaa kiehumispistettä ja kokoonpuristumattomuutta vaihtelevissa lämpötiloissa. == Laatuluokitukset == Nykyaikaiset hydrauliikkaöljyt täyttävät jarrunesteeltä vaadittavat ominaisuudet. Yleisimmät käytössä olevat jarrunestelaadut ovat DOT 3, DOT 4, DOT 4-LV (Low Viscosity), DOT 5 ja DOT 5.1. Uudempien autojen ABS- ja ESP-jarrujärjestelmiin suositellaan usein alemman viskositeetin DOT 4-LV:n tai DOT5.1:n mukaista jarrunestettä, mikä takaa jarrujärjestelmän paremman vasteen jarrujen vielä ollessa kylmät. DOT 3:n, 4:n ja 5.1:n mukaiset jarrunesteet ovat glykolipohjaisia, ja ne sitovat itseensä kosteutta (vettä). DOT 5 on näistä ainoa silikonipohjainen neste ja sitä ei voi sekoittaa muiden jarrunestelaatujen kanssa, eikä se yleensä sovellu tavanomaisiin ajoneuvoihin. DOT 5-neste ei sido itseensä vettä, joten se on yleisesti käytetty esimerkiksi armeijan ajoneuvoissa, joissa huoltovälit voivat olla hankalat toteuttaa. DOT 5 on suosittu kilpakäytössä, sillä tällöin ajoneuvoissa ei yleensä ole jarrutehostinta ja jarrunesteeltä vaaditaan erittäin hyviä ominaisuuksia. === Ominaisuuksien vertailu === Jarrunestestandardit määrittelevät jarrunesteille vähimmäissuorituskyvyn, eli mm. kiehumispisteen kuivana (tuore jarruneste), kiehumispisteen märkänä (vettä imenyt jarruneste) ja maksimiviskositeetin. Yleisesti voisi todeta, että mitä suurempi DOT-luokitus, sen suorituskykyisempää (laadukkaampaa) jarruneste on. Jarrunesteiden standardin mukaiset vaatimukset Laatuluokitus Kiehumispiste, kuiva (C) Kiehumispiste, märkä (C) Viskositeetti DOT 4 Min 230 C Min 155 C Max 1800 cSt DOT 4-LV Min 250 C Min 165 C Max 750 cSt DOT 5.1 Min 260 C Min 180 C Max 900 cSt == Jarrunesteen vaihto == Jarruneste on vaihdettava ensisijaisesti ajoneuvovalmistajan suosituksen mukaisesti (yleinen vaihtovälisuositus on 2 vuotta) tai muussa tapauksessa jos se on muuttunut alkuperäisestä ruskehtavaksi. Glykolipohjaiset jarrunesteet sitovat itseensä kosteutta, mikä huonontaa niiden ominaisuuksia ja aiheuttaa jarrujärjestelmässä korroosiota. Tämän vuoksi on erityisen tärkeää vaihtaa jarrunesteet säännöllisesti. ==Katso myös== *Levyjarru == Lähteet == Luokka:Autotekniikka
Kasperi Ojala

Kasperi Ojala (s. 23. toukokuuta 1991) on suomalainen jalkapalloilija, pelipaikaltaan hyökkääjä. Ojala teki ensiesiintymisensä pääsarjatasolla kaudella 2011 pelaten Hakassa kuusi liigaottelua, joissa kaikissa hän tuli vaihdosta kentälle. Hän sai kauden aikana yhden varoituksen. Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Sasha Popovitš

Aleksandr "Sasha" Popovitš (s. 8. toukokuuta 1993 Tampere) on suomalainen jalkapalloilija, pelipaikaltaan keskikenttäpelaaja. Hän edusti viimeksi Pallo- Sepot 44:ää. Popovitš teki ensiesiintymisensä pääsarjatasolla kaudella 2011 pelaten kasvattajaseurassaan Hakassa 11 liigaottelua, joista kolme avauskokoonpanossa. Kaudella 2012 Popovitš pelasi Hakassa yhdeksän liigaottelua. Hän edusti seuraa myös Ykkösen kaudella 2013 pelaten 14 sarjaottelua, joissa hän teki kaksi maalia. Hakassa pelatessaan Popovitš kävi myös lainalla I-Kissoissa 2011 ja P-Iiroissa 2013, joissa hän pelasi yhteensä kolme Kakkosen ottelua.Sasha Popovitš Soccerway-sivustolla Kaudella 2014 Popovitš saavutti nousun Kakkosen MP:ssä pelaten 26 sarjaottelua ja tehden kolme maalia. Kaudella 2015 hän edusti MP:tä Ykkösessä täsmälleen samoin tilastoin. Tammikuussa 2016 Popovitš siirtyi Kolmosen Tampere Unitediin. Popovitš on pelannut Suomen alle 18-vuotiaiden maajoukkueessa kaksi ottelua vuonna 2011. Hänen isänsä on entinen jalkapalloilija Valeri Popovitš. == Lähteet == Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Johanna Mäkelä

Johanna Mäkelä (s. 14. helmikuuta 1961 Helsinki) on Helsingin yliopiston ruokakulttuurin professori ja 1. tammikuuta 2018 alkaen Helsingin yliopiston kasvatustieteellisen tiedekunnan dekaani. Mäkelä valmistui valtiotieteiden tohtoriksi Helsingin yliopistosta 2002. Hänen sosiologian alaan kuuluvan väitöskirjansa oli otsikoitu Syömisen rakenne ja kulttuurinen vaihtelu. Työurallaan hän on toiminut Helsingin yliopistossa tutkijana 1990–2000 sekä Kuluttajatutkimuskeskuksessa erikoistutkijana 2000–2001 ja tutkimuspäällikkönä 2001–2012. Vuonna 2012 hän aloitti Helsingin yliopistoon lahjoitusprofessuurina perustetussa ruokakulttuurin professorin tehtävässä ensimmäisenä alan professorina Suomessa. Mäkelän puoliso on Helsingin pormestari Juhana Vartiainen. Heillä on vuonna 1998 syntynyt poika. Johanna Mäkelän isä on professori Klaus Mäkelä. ==Teoksia== * Johanna Mäkelä (2002) Syömisen rakenne ja kulttuurinen vaihtelu. Sosiologian väitöskirja. Kuluttajatutkimuskeskus, ISBN 951-698-084-8. * Johanna Mäkelä, Päivi Palojoki & Merja Sillanpää (2003) Ruisleivästä pestoon : näkökulmia muuttuvaan ruokakulttuuriin. WSOY, ISBN 951-0-27865-3. * Sanna Piiroinen, Johanna Mäkelä & Mari Niva (2004) Luottavaiset suomalaiset? : kuluttajien näkemykset ruoan turvallisuudesta. Kuluttajatutkimuskeskus, e-kirja, ISBN 9516981135 (painettu). * Anna Kirveennummi, Riikka Saarimaa & Johanna Mäkelä (2008) Syödään leväpullia pimeässä : tähtikartastoja suomalaisten ruoan kulutukseen vuonna 2030. Tulevaisuuden tutkimuskeskus, ISBN 978-951-564-553-1. ==Lähteet== ==Aiheesta muualla== * Johanna Mäkelä - Mitä ruokakulttuurin professori tutkii? (2012, Helsingin yliopisto) (youtube.com) Luokka:Helsingin yliopiston professorit Luokka:Suomalaiset yhteiskuntatieteilijät Luokka:Elävät henkilöt Luokka:Suomalaiset professorit Luokka:Vuonna 1961 syntyneet
Saade Vol. 2

Saade Vol. 2 on ruotsalaisen poplaulaja Eric Saaden kolmas studioalbumi, joka julkaistiin 30. marraskuuta 2011. Albumi on jatkoa saman vuoden kesäkuussa julkaistulle Saade Vol. 1:lle. Albumin ensimmäisenä singlenä julkaistiin "Hotter Than Fire" 2. marraskuuta 2011, ja se debytoi Ruotsin singlelistalla viidentenä. == Kappaleet == == Lähteet == Luokka:Vuoden 2011 albumit Luokka:Eric Saaden albumit
Jerry Voutilainen

Jerry Voutilainen (s. 29. maaliskuuta 1995 Kuopio) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan keskikenttäpelaaja tai oikea laitapuolustaja. Voutilainen teki ensiesiintymisensä pääsarjatasolla kaudella 2011 pelaten kaksi liigaottelua Kuopion Palloseuran (KuPS) riveissä, joissa molemmissa hän tuli kentälle vaihdosta. Neljän KuPS-kauden jälkeen Voutilainen siiirtyi kaudeksi 2015 Vaasan Palloseuran (VPS) riveihin. Hän teki keväällä 2019 vielä jatkosopimuksen kauden 2020 loppuun VPS:n kanssa. Vaasassa Voutilainen pelasi Veikkausliigaa kuitenkin vain kauden 2019 loppuun siirtyen kaudeksi 2020 Espooseen FC Hongan riveihin. Honka-vuosina oli pari loukkaantumista, joiden vuosi kaudet 2021 ja 2023 jäivät pelimäärissä vajaiksi. Menestyksellisten Honka-kausien myötä Voutilainen teki keväälä 2023 3-vuotisen sopimuksen Hongan kanssa. Taloudellisten vaikeuksien myötä FC Honka hajosi kauden 2023 lopulla. Sen seurauksena kevään 2023 loukkaantumisen jälkeisen toipumisen jälkeen Voutilainen teki sopimuksen kasvattajaseuransa KuPS:n kanssa 9-vuotisen VPS- Honka -kierroksen jälkeen. Näin hän oli voittamassa KuPS:n riveissä kaudella 2024 niin Veikkausliigassa Suomen mestaruuden kuin Suomen cupin mestaruuden. Jerry Voutilainen on pelannut Veikkausliigassa kauden 2024 loppuun mennessä 14 kautta kolmessa joukkueessa (KuPS, VPS ja Honka) yhteensä 257 ottelua ja tehnyt 17 maalia. Voutilainen on pelannut viisi nuorten maaottelua ja 32 poikien maaottelua. == Saavutukset == * Veikkausliigakultaa kaudella 2024 KuPS:n riveissä * Veikkausliigapronssia kaudella 2021 Hongan riveissä * Suomen cupin kultaa 2024 KuPS:n riveissä * Suomen cupin hopeaa 2011, 2012 ja 2013 KuPS:n riveissä sekä 2023 Hongan riveissä * Veikkausliigan kuukauden pelaaja huhtikuussa 2022 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarita Luokka:Vuonna 1995 syntyneet Luokka:Elävät henkilöt
Juuso Kupiainen

Juuso Kupiainen (s. 21. maaliskuuta 1994) on suomalainen jalkapalloilija, pelipaikaltaan keskikenttäpelaaja. Hän pelasi ensimmäisen ottelunsa Veikkausliigassa Kuopion Palloseuran joukkueessa kaudella 2011 tullessaan yhdessä liigaottelussa vaihdosta kentälle. Hän ei kuitenkaan saanut vakiopaikkaa edustusjoukkueessa ja lopetti uransa kauden 2014 jälkeen. == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Mindoronpöllönen

Mindoronpöllönen (Otus mindorensis) on pöllöihin kuuluva lintu. Se on kotoperäinenBirdlife.org, viitattu 12.8.2012 Filippiinien seitsemänneksi suurimmallaFlyphilippines, viitattu 12.8.2012 saarella Mindorolla. Sen elinpiiriä ovat subtrooppiset ja trooppiset metsät yli 700 metrin korkeudessa vuoristossa Mindoron saaren keskiosissa. Yli 1 000 metrin korkeudessa se on yleinen. Sitä on tavattu 700–900 metrin korkeudessa Iglit-Bacon vuoren kansallispuistossa, jossa se on yleinen. Koska kuitenkin linnun jäljellä oleva elinalue on pieni, sen populaation kokonaismäärä ei ole suuri. Saaren vuoristometsiä on kaadettu hyvin laajalti, ja metsänhakkuu jatkuu yhä ja voi siis olla uhka linnulle. ==Lähteet== Luokka:Pöllöset
Helsingin junkkarikoulu

Helsingin junkkarikoulu, varsinaisesti Helsingin jalkaväen junkkariopisto () oli Helsingissä joulukuusta 1846 vuoteen 1879 toiminut sotilasopetuslaitos, jossa opetettiin tulevia vänrikkejä tehtäviinsä. Kuvailusivu. Vakka. Narc.fi Koulun tarkoituksena oli opettaa suomalaisille vapaaehtoisille sotatiedettä ja venäjää. Koulu ei kuitenkaan ollut vain suomalaisia varten, vaan muitakin oppilaita otettiin siten, että noin kaksi kolmasosaa oli nimiltään suomalais- ruotsalaisia. Maaliskuussa 1844 Suomen senaatti antoi perustamishankkeelle rahoitusta. Junkkarikoulu toimi aluksi vuokratiloissa. Oma talo saatiin vuonna 1850 salaneuvos Otto Wilhelm Klinckowströmin 1800-luvun alussa rakennuttamasta uusgoottilaista tyyliä edustaneeseesta palatsista Liisantorin varrelta. Valtio hankki palatsin Klinckowströmin kuoltua. Koulussa opetettiin venäläisessä jalkaväkidivisioonassa palveleville suomalaisille aliupseereille ja upseerikokelaille erilaisia sotilasaineita sekä venäjän kieltä. Sana junkkari tulee saksan kielen sanasta junker, ja tätä termiä käytettiin Venäjällä upseerikokelaasta. 1860-luvulla koulun pääsyvaatimuksia tiukennettiin ja vapaiksi jääneille paikoille otettiin Venäjältä tulleita oppilaita. Tästä oli suuri apu koulun taloudelle, vaikkakin venäläisten osuus pysyi pienenä. Koulu lakkautettiin 1879, kun Suomen senaatti ei halunnut enää ylläpitää sitä. Entinen palatsirakennus purettiin 1880-luvun alussa, ja paikalle rakennettiin Uudenmaan tarkk'ampujapataljoonan kasarmit.Junkkarikoulu muutti Klinckowströmin palatsiin. Kertomuksia Helsingin kortteleista Osa 21 Peura, Helsingin Sanomat 10.12.2005. Web Archive 13.11.2006. Koko olemassaolonsa ajan Helsingin junkkarikoulu oli merkittävä upseerien kouluttaja. Vuoteen 1871 mennessä sieltä valmistui kaikkiaan 381 upseeria, joista 160 oli suomalaisia. Vuodesta 1872 alkaen oppilaiden määrä kasvoi niin, että valmistuneita oli 80 upseeria vuodessa. ==Katso myös== *Torsten Forstén ==Lähteet== ==Kirjallisuutta== *The Helsinki Yunker School 1846-79, J. E. O. Screen, Suomen historiallinen seura, 1987 ISBN: 9519254870 Luokka:Helsingin oppilaitokset Luokka:Sotilaskoulutus Luokka:Suomen suuriruhtinaskunta
Molukkienpöllönen

Molukkienpöllönen (Otus magicus) on pöllöihin kuuluva lintu. Sitä tavataan Indonesiassa Itä-Timorilla. Sen elinpiiriä ovat subtrooppiset ja trooppiset kosteat alavat metsät ja suot, hävitetyt metsät ja viljellyt alueet. Se on elinalueellaan hyvin runsaslukuinen, joten se ei ole uhattu. ==Alalajit== Molukkienpöllösellä on kymmenen alalajia *Otus magicus albiventris (Sharpe, 1875) *Otus magicus kalidupae (Hartert, 1903) *Otus magicus leucospilus (G. R. Gray, 1861) *Otus magicus magicus (S. Muller, 1841) *Otus magicus mendeni Neumann, 1939 *Otus magicus morotensis (Sharpe, 1875) *Otus magicus obira (Jany, 1955) *Otus magicus siaoensis (Schlegel, 1873) *Otus magicus sulaensis (Hartert, 1898) *Otus magicus tempestatis (Hartert, 1904) ==Lähteet== ==Aiheesta muualla== * Luokka:Pöllöset
Kupiainen

Kupiainen on suomalainen sukunimi, joka on muun muassa seuraavilla henkilöillä: * Alpo Kupiainen (1888–1937), toimittaja ja kirjallisuuden suomentaja * Antti Kupiainen (s. 1954), matemaattisen fysiikan professori ja akatemiaprofessori * Jari Kupiainen (s. 1961), päätoimittaja * Juuso Kupiainen (s. 1994), jalkapalloilija * Kerttu Kupiainen (o.s. Sihvonen, 1908–1998), kirjailija ja pakinoitsija, Unto Kupiaisen puoliso * Matias Kupiainen (s. 1983), kitaristi ja musiikkituottaja * Osmo Kupiainen (1909–1987), pesäpalloilija ja puoluesihteeri * Pekka Kupiainen (1929–2019), jalkapalloilija * Petteri Kupiainen (s. 1960), jalkapalloilija * Reijo Kupiainen (s. 1964), filosofi ja kasvatustieteilijä, professori * Unto Kupiainen (1909–1961), runoilija, kirjailija ja kääntäj, kirjallisuudentutkija ja professori, Alpo Kupiaisen poika == Muita merkityksiä == * Kauppakeskus Kupiainen, kauppakeskus Kiteellä
Voutilainen

Voutilainen on suomalainen sukunimi, joka on muun muassa seuraavilla henkilöillä: * Aarre Voutilainen (1919–2000), Mannerheim-ristin ritari * Antero Voutilainen (1914–1998), lääkäri ja professori * Ari Voutilainen (1959–2003), rockmuusikko * Ellen Voutilainen (s. 2000), käsipalloilija * Erkki Voutilainen (s. 1988), valokuvaaja * Hannu Voutilainen (s. 1971), Master Bates, basisti * Janne Voutilainen (?–1929), kanadansuomalainen ammattiyhdistysaktiivi * Jasmin Voutilainen (1995–2023), näyttelijä * Jerry Voutilainen (s. 1995), jalkapalloilija * Joona Voutilainen (s. 1996), jääkiekkomaalivahti * Jukka Voutilainen (s. 1980), jääkiekkoilija * Jukka Voutilainen (s. 1949), näyttelijä ja ääninäyttelijä * Kari Voutilainen (s. 1962), kelloseppä * Keijo Voutilainen (1936–2014), jalkapalloilija ja jalkapallovalmentaja * Kia Voutilainen (s. 2000), jalkapalloilija * Kristian Voutilainen, rumpali * Laura Voutilainen (s. 1975), pop- ja iskelmälaulaja * Lyyli Voutilainen (1891–1968), kirjailija * Maiju Voutilainen (s. 1996), vloggaaja * Marjo Voutilainen (s. 1981), jääkiekkoilija * Martti Voutilainen (1926–2001), suomalainen dominikaanipappi ja Studium Catholicumin johtaja * Matti Voutilainen (1932–19970), klarinetisti * Nicolas Voutilainen, radio- ja televisiotoimittaja ja juontaja * Paavo Voutilainen, pappi, hallitusammattilainen ja Helsingin kaupungin entinen sosiaalijohtaja * Paavo Voutilainen (s. 1999), jalkapalloilija * Pertti Voutilainen (1930–2009), diplomi-insinööri, yritysjohtaja ja insinöörineuvos * Pertti Voutilainen (s. 1940), diplomi-insinööri, pankinjohtaja ja vuorineuvos * Petteri Voutilainen (s. 1960), koripalloilija * Touko Voutilainen (1918–1991), rehtori, päätoimittaja ja luokattoman lukion kehittäjä * Uuno Voutilainen (1922–2002), kansanedustaja (SDP) * Viivi Voutilainen (s. 1993), korkeushyppääjä.
Momoiro Clover Z

Momoiro Clover Z (), lempinimeltään Momoclo, on vuonna 2008 muodostettu, viidestä tytöstä koostuva japanilainen yhtye, joka esittää muun muassa poppia, ja joskus myös rokkia. == Jäsenet == Nimi Syntymäaika Kuvan väri Huomautus violetti entinen johtaja punainen johtaja keltainen lempinimi: Shiorin Vaaleanpunainen lempinimi: Arin === Edellinen jäsen === Nimi Syntymäaika Kuvan väri Huomautus sininen lempinimi: Akarin vihreä ==Diskografia== ===Albumit=== # Battle and Romance (バトル アンド ロマンス) (27. heinäkuuta 2011) # 5th Dimension (10. huhtikuuta 2013) # Iriguchi no nai deguchi (入口のない出口) (5. kesäkuuta 2013) # Amaranthus (17. helmikuuta 2016) # Hakkin no Yoake (白金の夜明け) (17. helmikuuta 2016) ===Singlet=== # Momoiro punch (ももいろパンチ) (5. elokuuta 2009) # Mirai e susume! (未来へススメ!) (11. marraskuuta 2009) # Ikuze! Kaitōshōjo (行くぜっ！怪盗少女) (5. toukokuuta 2010) # Pinky Jones ((ピンキージョーンズ) (10. marraskuuta 2010) # Mirai bowl / Chai Maxx (ミライボウル / Chai Maxx) (7. maaliskuuta 2011) # Z Densetsu – owarinakikakumei (Z伝説 ～終わりなき革命～) (6. heinäkuuta 2011) # D’ no Junjō (D'の純情) (6. heinäkuuta 2011) # Rōdō sanka (労働賛歌) (23. marraskuuta 2011) # Mōretsu uchūkōkyōkyoku dai-7 gakushō ”Mugen no ai” (猛烈宇宙交響曲・第七楽章「無限の愛」) (7. maaliskuuta 2012) # Otome sensō (Z女戦争) (27. kesäkuuta 2012) # Saraba, itoshiki kanashimitachi yo (サラバ、愛しき悲しみたちよ) (21. lokakuuta 2012) # Gounn (6. lokakuuta 2013) # Naite mo iin da yo (泣いてもいいんだよ) (8. toukokuuta 2014) # Moon Pride (30. heinäkuuta 2014) # Yume no ukiyo ni saite mi na (夢の浮世に咲いてみな) [Momoiro Clover Z vs Kiss] (28. tammikuuta 2015) # Seishunfu (青春賦) (11. maaliskuuta 2015) # Z no chikai (「Z」の誓い) (29. huhtikuuta 2015) # The Golden History (ザ・ゴールデン・ヒストリー) (7. syyskuuta 2016) # Blast (2. elokuuta 2017) ==Aiheesta muualla== * Kotisivut * Kotisivut * Yhtyeen Youtube-kanava Luokka:Japanilaiset tyttöbändit Luokka:Japanilaiset yhtyeet Luokka:Japanilaiset idoliryhmät
Timeline

Timeline tai Time Line voivat viitata seuraaviin asioihin: * Timeline, Mindbendin albumi * Timeline, Ayreonin albumi * Timeline, Richard Marxin albumi * Timeline, Yellowjacketsin albumi * Time Line, AD:n albumi * Time Line, Ralph Townerin albumi * Timeline, yhdysvaltalainen jazzyhtye *Aikamatka (Timeline), Michael Crichtonin romaani *Aikamatka (Timeline), Crichtonin romaanista tehty yhdysvaltalainen elokuva *Timeline, Crichtonin romaanista tehty videopeli